Գավառի ավագ դպրոց

Հերթական ատեստավորման ենթակա ուսուցիչների վերապատրաստման դասընթաց

**Հետազոտական աշխատանք**

**Թեմա** ՝ **ՈՒՍՈՒՄՆԱԿԱՆ ԳՆԱՀԱՏԱԿԱՆԻ ԱԶԴԵՑՈՒԹՅՈՒՆԸ ԻՄԱՑԱԿԱՆ ՇԱՐԺԱՌԻԹՆԵՐԻ ՁԵՎԱՎՈՐՄԱՆ ԳՈՐԾՈՒՄ ԿՐՏՍԵՐ ԴՊՐՈՑԱԿԱՆ ՏԱՐԻՔՈՒՄ**

**Հետազոտող ուսուցիչ** ՝ Տիրուհի Գևորգյան

**Ղեկավար** ՝ Լիա Տոնոյան

Գավառ 2022

**Բովանդակություն**

[**ՆԵՐԱԾՈՒԹՅՈՒՆ 3**](#_heading=h.30j0zll)

[**ԳԼՈՒԽ1. ԿՐՏՍԵՐ ԴՊՐՈՑԱԿԱՆ ՏԱՐԻՔՈՒՄ ՈՒՍՈՒՄՆԱԿԱՆ ԳՆԱՀԱՏԱԿԱՆԻ ԱԶԴԵՑՈՒԹՅՈՒՆԸ ԻՄԱՑԱԿԱՆ ՇԱՐԺԱՌԻԹՆԵՐԻՁԵՎԱՎՈՐՄԱՆ ՀԻՄՆԱԽՆԴՐԻ ՏԵՍԱԿԱՆ ՀԻՄՔԵՐԸ 6**](#_heading=h.gjdgxs)

[1.1.Կրտսեր դպրոցական տարիքի ընդհանուր մանկավարժահոգեբանական բնութագիրը 6](#_heading=h.1fob9te)

[1.2.Կրտսեր դպրոցականի ուսումնական գործունեության էությունը, կառուցվածքը](#_heading=h.3znysh7) 9

[1.3. Կրտսեր դպրոցական տարիքի ուսումնական գործունեության շարժառիթները,դրանց ձևավորման գործոնները 12](#_heading=h.2et92p0)

[1.4. Գնահատականը, որպես ուսումնական գործունեության բաղադրիչ,դրա ազդեցությունը իմացական շարժառիթների ձևավորման գործընթացում 14](#_heading=h.tyjcwt)

[**ԳԼՈՒԽ 2.ԿՐՏՍԵՐ ԴՊՐՈՑԱԿԱՆ ՏԱՐԻՔՈՒՄ ԻՄԱՑԱԿԱՆ ՇԱՐԺԱՌԻԹՆԵՐԻ ՁԵՎԱՎՈՐՄԱՆ ԳՈՐԾՈՒՄ ՈՒՍՈՒՄՆԱԿԱՆ ԳՆԱՀԱՏԱԿԱՆԻ ԱԶԴԵՑՈՒԹՅՈՒՆԸ ԲԱՑԱՀԱՅՏՈՂ ՀԵՏԱԶՈՏՈՒԹՅՈՒՆ**](#_heading=h.3dy6vkm)

[2.1. Հետազոտության ընտրակազմը, մեթոդների ընտրությունը 16](#_heading=h.3dy6vkm)

[Եզրակացություններ **24**](#_heading=h.2s8eyo1)

[Օգտագործված գրականության ցանկ **26**](#_heading=h.17dp8vu)

# 

# **ՆԵՐԱԾՈՒԹՅՈՒՆ**

**Թեմայի արդիականությունը։** Արդի ժամանակներում սոցիալական, տնտեսական հասարակության զարգացման հետ պահանջ է դրվում կրթական համակարգի բարեփոխմանը: Ուսումնական գործունեությունը անձի կայացման գործում ունի կարևորագույն նշանակություն: Դպրոց ընդունվելով՝ երեխայի համար ուսումնական գործունեությունը դառնում է առաջատար, որի ընթացքում տեղի են ունեում հոգեկան գործընթացների և անձնավորության էական հատկությունների ձևավորումը և զարգացումը: Ուսուցման շարժառիթների հիմնախնդիրը հանդես է գալիս մանկավարժահոգեբանական գիտությունների կենտրոնական հիմնախնդիրներից մեկը: Ուսուցման Արդի ժամանակներում ՀՀ–ում իրականացվել են կրթական համակարգում բարելավումներ: Մասնավորապես, փոփոխության է ենթարկվել դպրոցի կառուցվածքը առարկայական ծրագրերը,բովանդակությունը, դասավանդման մեթոդները և այլն: Փոփոխության ենթարկվեց նաև ուսուցման արդյունքների գնահատումը, որըհիմնականում նպաստում է սովորողի գիտելիքների, կարողությունների ու հմտությունների մակարդակի ձևավորմանը, անձնային որակների, ուսումնական գործընթացի կարտարելագործմանը: Գնահատումը կիրառվում է միջնակարգ հանրակրթական և հատուկ ուսումնական հաստատություններում՝ հանդիսանալով ուսումնական գործընթացի որակի և ուսուցման արդյունքների բացահայտման միջոց:

Գնահատումը նպաստում է նաև սովորողի ինքնահաստատմանը և ինքնազարգացմանը: 2008-2009թթ. ուսումնական տարում կրթական բարեփոխումների համատեքստում ՀՀ հանրակրթության համակարգն անցավ գնահատման 10 միավորային համակարգի։ Սակայն մեր կողմից ուսումնասիրվող հիմնահարցի շուրջ քիչ են տեսական և գործնական նյութերը,ինչպես նաև ծնողները,մանկավարժները պատշաճ ձևով չեն անդրադարնում տվյալ խնդրի լուծմանը: Հաշվի առնելով վերոնշյալը՝ հարկ ենք համարում տվյալ ոլորտում ուսումնասիրություններ կատարել, ինչն էլ պայմանավորում է մեր թեմայի ընտրության արդիականությունը։

**Հիմնախնդրի մշակվածության աստիճանը :**

Մի շարք հեղինակներ ուսումնասիրել են կրտսեր դպրոցական տարիքը և այդ տարիքին բնորոշ ֆիզիկական և հոգեկան զարգացման առանձնահատկությունները: Լ.Ս.Վիգոտսկին, Դ.Էլկոնինը, Ա.Լևոնտևը և այլոք, ներկայացրել են ուսումնական գործունեության առանձնահատկությունները, կառուցվածքը, ընդգծել են գնահատականի դերը ուսումնական գործունեության ընթացքում, դրա հիմնական առանձնահատկությունները: Շ.Ա.Ամոնաշվիլին, Լ. Ի. Բոժովիչը, Լ. Ա. Վենգերը, Գուտկինան, Ս. Սլավինան, Ա. Ն. Լեոնտևը ևայլոք , անդրադրաձել են դպրոցական պատրաստվածության բովանդակությանը և նշանակությանը:

Վերոնշյալ հեղինակների հետազոտությունները հնարավորություն են տալիս մեզ առաջադրելու հետազոտության օբյեկտը և առարկան:

**Հետազոտության օբյեկտը** ուսումնական գործունեության շարժառիթավորումն է:

**Հետազոտության առարկան է** հանդիսանում կրտսեր դպրոցականի շարժառիթների ձևավորումը ուսումնական գնահատականի ազդեցության ներքո:

**Հետազոտության նպատակն է՝** պարզել գնահատականի դերը իմացական շարժառիթների ձևավորման գործում՝ որպես ուսումնական գործունեության բաղադրիչ կրտսեր դպրոցական տարիքում:

**Հետազոտության վարկածը.**ենթադրվում է, որ ուսումնական ադեկտվատ գնահատականի, առաջադիմությանև իմացական շարժառիթների միջև առկա է ուղիղ հարաբերակցական կապ:

**Հետազոտության խնդիրները**:

Նպատակից և վարկածից ելնելով առաջադրվեցին հետևյալ խնդիրները.

* ներկայացնել կրտսեր դպրոցական տարիքի մանկավարժահոգեբանական առանձնահատկությունները,
* նկարագրել կրտսեր դպրոցականի ուսումնական գործունեության կառուցվածքը, էությունը,
* բացահայտել կրտսեր դպրոցականի ուսումնական շարժառիթների ձևավորման առանձնահատկությունները,
* պարզել ուսումնական գնահատականի ազդեցությունը իմացական շարժառիթների ձևավորման գործում,
* փորձարարական հետազոտությունների միջոցով բացահայտել կրտսեր դպրոցական տարիքում ուսումնական գնահատականի և իմացական շարժառիթների միջև հարաբերակցային կապերը :

**Հետազոտության մեթոդները:**

Հետազոտության ընթացքում օգտագործվել են հետևյալ մեթոդները.

1.Հարցարան աշակերտների համար։

2.Ե.Պ.Իլին ևՆ.Ա. Կուրդուկովա «Կենտրոնանալ նշանի վրա» մեթոդիկա։

3.Ե.Պ.Իլին ևՆ.Ա. Կուրդուկովա «Կենտրոնանալ գիտելիքների ձեռքբերման վրա» մեթոդիկա։

Հետազոտության տեսական նշանակությունը այն է,որ հետազոտական տվյալների մշակմամբ ստացված արդյունքները հնարավորություն են ընձեռնում ընդլայնելու գիտելիքները ուսումնական գնահատականի և կրտսեր դպրոցական տարիքում ուսումնական գործունեության շարժառիթների ձևավորման վրա դրա ազդեցության վերաբերյալ: Իսկ գործնական նշանակությունը այն է, որ արդյունքները կարող են օգտագործվել դասվարների, ծնողների կողմից՝ նպաստելով համարժեք ուսումնական շարժառիթների ձևավորմանը, ինչպես նաև ուսանողների և մագիստրոսների համար՝ որպես մասնագիտական ձեռքբերում:

**ԳԼՈՒԽ 1. ԿՐՏՍԵՐ ԴՊՐՈՑԱԿԱՆ ՏԱՐԻՔՈՒՄ ՈՒՍՈՒՄՆԱԿԱՆ ԳՆԱՀԱՏԱԿԱՆԻ ԱԶԴԵՑՈՒԹՅՈՒՆԸ ԻՄԱՑԱԿԱՆ ՇԱՐԺԱՌԻԹՆԵՐԻ ՁԵՎԱՎՈՐՄԱՆ ՀԻՄՆԱԽՆԴՐԻ ՏԵՍԱԿԱՆ ՀԻՄՔԵՐԸ**

# **1.1 Կրտսեր դպրոցական տարիքի ընդհանուր մանկավարժահոգեբանական բնութագիրը**

Մարդու զարգացումն առանձնահատուկ ձևով ունի կապվածություն նրա տարիքի հետ,որին բնորոշ է ֆիզիկական, բնախոսական և սոցիալ-հոգեբանական զարգացման առանձնահատկություններ։ Զարգացման արդյունքն է հանդիսանում մարդու կայացումը որպես կենսաբանական տեսակ և սոցիալական էակ, որը պայմանավորված է մի շարք *արտաքին* և *ներքին* գործոններով։ *Ներքին գործոնների* թվին են դասվում օրգանիզմի ֆիզիոլոգիական և հոգեկան առանձնահատկությունները: *Արտաքին գործոնների* թվին են դասվում մարդու շրջապատը, այն միջավայրը, որտեղ նա ապրում և զարգանում է:

Որպես օրինաչափ փոփոխությունների գործընթաց՝ զարգացումը հիմք է հանդիսանում մարդու հոգեկանում և վարքում քանակական, որակական և կառուցվածքային նորագոյացությունների առաջացման։

*Անձի կայացման կարևորագույն փուլերից է համարվում կրտսեր դպրոցական տարիքը, որը ընդգրկում է 6-7-ից մինչև 10-11 տարեկանը՝ համընկնելով հանրակրթության դպրոցի 1-4րդ դասարաններն* [17]*:* Այս փուլում կատարվում էանհոգ մանկությունից անցում այնպիսի մի շրջանի, երբ պատասխանատու լինելու, տարբեր պահանջներ իրականացնելու անհրաժեշտություն է ծագում: Հակասության մեջ են մտնում անհրաժեշտության և ցանկության շարժառիթները:

Տարրական դասարաններում հնարավոր է ապահովել երեխայի ֆիզիկական ու մտավոր զարգացման ճիշտ ընթացքը մանկավարժական աշխատանքի ճիշտ կազմակերպ,ան և ուսուցումը դպրոցականի անատոմիական և ֆիզիոլոգիական առանձնահատկությունների հաշվառմանդեպքում ։

Երեխայի հոգեկան զարգացման կենտրոնում է հայտնվում կամածինությունը , որի դրսևորման քայլերն են. ***պլանավորում, գործողությունների զարգացման ծրագիր, վերահսկողության իրականացում:***

Նրանք աչքի են ընկնում *ընկալման* սրությամբ, թարմությամբ ու ցայտուն արտահայտված հուզականությանբ։Եթե ուսուցման գործընթացում առկա է զգացմունքային խթանիչների օգտագործում ,ապա կրտսեր դպրոցականների ընկալումն աստիճանաբար դառնում է նպատակաուղղված ու կառավարվող։ Ուսումնական նյութի ընկալման ընթացքում նրանք դեռևս չեն կարողանում իրականացնել կազմակերպված վերլուծություն և չեն ընկալում էականը,այլ նկատում են պատահական իրողություններ։Միայն արդյունավետ ուսումնական գործունեության ընթացքում են նրանք կարողանում բացահայտել առարկաների ու երևույթների էական ու կարևոր հատկանիշները, վերլուծել դրանք, որոշակի եզրահանգումներ անել: Զարգանում է կրտսեր դպրոցականների *ուշադրությունը*, որի հիմնական առանձնահատկությունը կամածինությունն է։ Քանի որ, այս տարիքում երեխաները կամքի ուժով չեն կարող իրենց ուշադրությունը որոշակի ժամանակով կոնտրոնացնել անհրաժեշտ ուսումնական նյութի վրա, ապա ուսումնական նյութի ուսումնասիրության գործընթացը պետք է հագեցած լինի զննականությամբ, արտահայտչականությամբ՝ աշակերտների շրջանում առաջացնելով հուզական վերաբերմունք։

Որակական փոփոխություններ է կրում կրտսեր դպրոցականի *հիշողությունը*, որը մեխանիկական է։ Նա հատկապես հիշում է այն, ինչն իրեն առանձնապես զարմացնում է բխում է նրա հետաքրքրություններից։ Այս տարիքի երեխաները սովորաբար ունենում են նյութը մեխանիկորեն մտապահելու ունակություն և բառացիորեն սերտում և վերարտադրում են ուսումնական նյութը՝ առանց խորանալու բովանդակության մեջ՝փորձելով իրենց բառերով վերարտադրել։ Կրտսեր դպրոցական տարիքին բնորոշ է առարկայական-պատկերային հիշողությունը, սակայն կան նաև բառատրամաբանական հիշողության զարգացման բոլոր նախադրյալները։ Ուսուցչի մանկավարժական վարպետության շնորհիվ նրանք աստիճանաբար ձեռք են բերում մտապահման հնարներ. *նյութի իմաստային խմբավորումը, նյութը մասերի հարաբերակցումը, տեքստի պլանի կազմումը, տարաբնույթ զուգորդումների ստեղծումը և այլն*։ Կրտսեր դպրոցական տարիքում զարգանում է *մտածողությունը*։Անցում է կատարվում նախադպրոցանկան տարիքին բնորոշ ակնառուպատկերային մտածողությունից բառատրամաբանական մտածողության. երեխան կարողանում է վերլուծել, տրամաբանորեն դատել, մտքեր ձևակերպել[16]։Զարգանում են նաև *երևակայությունը, կամքը,հույզերն ու զգացմունքները*: *Կրտսեր դպրոցական տարիքում բուռն կերպով հարստանում է երեխայի բառապաշարը, զարգանում է կապակցված խոսքը*։ Պետք է օժանդակել այս գործընթացին՝ ապահովելով հարուտ խոսքային միջավայր(*գրքերի ընթերցում, ֆիլմերի դիտում, խոսքի ունկնդրում),* դասաժամերին ստեղծելով արտահայտվելու, հաղորդակցվելու հնարավորություններ, առաջացնելով արտահայտվելու, գեղեցիկ խոսելու պահանջմունքներ։ Այս տարիքում ձևավորվում Է նաև գրավոր խոսքը՝հանդիսանալով երեխայի համար բավականաչափ ծանր, երկարատև և կամային ճիգեր պահանջող գործունեություն է, որի ընթացքում զարգանում է ոչ միայն նրա գրագետ խոսք կառուցելու բազմաբաղադրիչ կարողությունը, այլև անձնային բազմաթիվ որակներ, որոնք չափազանց կարևոր են հետագա ուսումնական գործունեության ընթացքում։ Կրտսեր դպրոցական տարիքում արմատանում են վարքի բարոյական հիմքերը, ձևավորվում են բարոյական նոր չափանիշներ, համոզմունքներ, յուրացվում են վարքի տարաբնույթ կանոնները[17]:

Կրտսեր դպրոցական տարիքում երեխաները ունենում են հետևյալ ձեռքբերումները`

* իմացական ոլորտի զարգացում
* աֆեկտիվ-պահանջմունքային նոր մակարդակի ձևավորում, ինչը թույլ է տալիս գործել ոչ թե անմիջականորեն, այլ առաջնորդվելով հստակ գիտակցված նպատակներով, բարոյական նորմերով և արժեքներով
* հարաբերականորեն կայուն վարքաձևերի ձևավորում  
  երեխայի սոցիալական ուղղվածության զարգացում[20]:

Այսպիսով,իմացական ոլորտի զարգացումը, իմացական շարժառիթների զարգացումը, հարաբերականորեն կայուն վարքաձևերի ձևավորումը, երեխայի սոցիալական ուղղվածության զարգացումը համարվում են կրտսեր դպրոցական տարիքի ձեռքբերումները

**1.2. Կրտսեր դպրոցականի ուսումնական գործունեության էությունը, կառուցվածքը**

Սոցիալապես պայմանավորված գործընթաց է համարվում ուսուցումը և դրանիցբխում է ուսուցման սոցիալական կարևոր գործառույթը՝ *հասարակության պահանջներին համապատասխան անձի ձևավորումը*։ *Սովորողների գիտելիքների խթանման, կարողություններ ու հմտություններ ձեռք բերման, ստեղծագործական ընդունակությունները զարգացման, գիտական աշխարհայացք ձևավորման, բարոյական որակներ ու համոզմունքներ ձեռք բերման գործընթացը ուսուցուման նպատակն է համարվում։* Ուսուցման գործընթացն ունի երկկողմանի բնույթ՝ ***դասավանդում և ուսումնառություն։*** Դասավանդումնհամարվում է ուսուցչի գործունեությունը, իսկ ուսումնառությունը՝ աշակերտի կամ աշակերտական կոլեկտիվի։

Ըստ Դ.Բ.Էլկոնինի՝ արդյունավետ ուսումնական գործունեության հիմնական առանձնահատկությունն այն է, որ աշակերտը փոխում է ինքն իրեն, այսինքն կրտսեր դպրոցականն անտարբեր չէ իր գործունեության նկատմամբ և ուսումնական գործունեությունն իրականացնում է գիտակցելով գիտելիքներ ստանալու կարևորությունը, կարողանալով պարզ ենթադրություններ կատարել և փաստարկներ գտնել դրանց հիմնավորման ու ապացուցման համար՝ տարրական մակարդակով վերլուծելով իր գործունեությունը, գնահատելով հաջողությունները, որոշելով անհաջողությունների կամ սխալների պատճառները և փորձելով դրանք ուղղել։

*Կրտսեր դպրոցական տարիքի երեխաները սովորում են տարրական դպրոցի 1-4–րդ դասարաններում։* Կրտսեր դպրոցական տարիքում առաջատար գործունեություն դառնում է ուսումնական գործունեությունը,որի հիմքերը դրվում են ուսուցման առաջին տարիներին և շարունակվում է դպրոցական կյանքի ողջ ժամանակահատվածում:

Կրտսեր դպրոցականի ուսումնական գործունեությունը պետք է ձևավորել դպրոցական համակարգված ուսուցման հոգեբանամանկավարժական հիմնական առանձնահատկությունների հաշվառմամբ,քանի որ երեխայի նորմալ զարգացումը տեղի է ունենում շրջապատող աշխարհի ,մարդկային լավ հարաբերությունների ներգործությամբ[13,էջ267]:

Ըստնշանավոր հոգեբան Դ. էլկոնինի ՝ դպրոց ընդունվելով երեխան սկսում է իրականացնել ուսումնական գործունեություն՝ դնելով բոլորովին նոր դիրքում, որոշելով նրա մնացած բոլոր հարաբերությունները մեծահասակների և հասակակիցների հետ ընտանիքում, դպրոցում, դպրոցից դուրս, վերաբերմունքը իր նկատմամբ և ինքնագնահատումը: Դ.Բ. էլկոնինն առանձնացրել է հետևյալ կառուցվածքային բաղադրամասերը.

* ***Մոտիվացիոն կամ դրդապատաճառային բաղադրամաս։*** Կրտսեր դպրոցականի ուսումնական դրդապատճառները տարբեր են։ Մեծահասակների խրախուսանքին արժանանալու, բարձր գնահատական ստանալու, պարտքի, պատասխանատվության և ուրիշ շատ դրդապատճառներ կարող են ընկած լինել ուսումնական գործունեության հիմքում,որոնցով արտահայտվում է երեխայի հետաքրքրությունն ուսումնական գործունեության բովանդակային կողմի նկատմամբ *(ինչ են սովորեցնում)* և հետաքրքրությունն ուսուցման բուն գործընթացի նկատմամբ*(ինչպե՞ս և ի՞նչի միջոցով են հասնում որոշակի արդյունքի)*։
* ***Ուսումնական խնդիր։*** Սա համարվում է առաջադրանքների, հանձնարարությունների ամբողջություն և սրա կատարմամբ երեխան ձեռք է բերում գիտելիքներ, կարողություններ և հմտություններ։
* ***Ուսումնական գործառույթներ։*** Համարվում ենուսումնական գործունեության կազմի մեջ մտնող ուսումնական հիմնական գործողություններն են ։
* ***Վերահսկում և ինքնավերահսկում։*** Կրտսեր դպրոցականի ուսումնական գործունեությունն սկզբում վերահսկվում է ուսուցչի կողմից, հետագայում՝ ինքնավերահսկելու կարողության ձևավորմամբ: Սրա հետ մեկտեղ,անհրաժեշտ է ,որաշակերտը վերահսկի ոչ միայն իր ուսումնական գործունեության վերջնական արդյունքը, այլև ողջ գործընթացը փուլ առ փուլ, քայլ առ քայլ։
* ***Գնահատում և ինքնագնահատում։***Գնահատումը համարվում էուսումնական գործունեության կարևոր բաղադրամասը և սրաընթացքում ուսուցիչն աշակերտին նշանակում է ոչ միայն միավորային գնահատական, այլև խոսքային ՝ մեկնաբանելով , հիմնավորելով այն, ինչը երեխայի աշխատանքում լավ է, նշելով առաջադիմության շարժընթացը,շեշտադրելով դրականը, բացասականը, ուղղորդում, թե ինչը պետք է շտկի կամ հետագայում զարգացնի՝ նպաստելով աշակերտերի կողմից սեփական աշխատանքի արդյունքների գնահատման կարողության ձևավորմանը, այսինքն ինքնագնահատականի զարգացմանը: Այն աշխատանքը, որն արագ է արվում, որի վրա ինքը շատ ջանքեր է ծախսում՝ հաճախ անտեսելով ստացած արդյունքը ,երեխայի կողմից բարձր է գնահատվում ։ Պրոֆ. Ս Լ Բալյանը տարբերում ու բնութագրում է նման 4 փուլեր.
* ***Առաջին փուլ***.

Այս փուլում աշակերտը հետաքրքրվում, գրավվում է գիտական գիտելիքների էմպիրիկ հիմքով' վառ իլյուստրացիայով, ուշագրավ փաստերով ու օբյեկտներով:

* ***Երկրորդ փուլ.***

Աշակերտի մեջ առաջանում Է բարձր հետաքրքրասիրություն՝ ձևավորվելով ուսումնասիրվող առարկայի գլխավոր, Էական կողմերը ճանաչելու պահանջմունք:

* ***Երրորդ փուլ.***

Կապված կենսական պլանների, անձնական հակումների և ընդունակությունների հետ՝առավել նպատակամետ է դառնում առարկան կամ երևույթը ճանաչելու պահանջմունքը:

* ***Չորրորդ փուլ.***

Այս փուլում, սովորողների մեջ առաջանում Է դպրոցում իր ստացած ծրագրային, դասագրքային գիտելիքները լրացնելու, ինքնուրույնության պահանջմունքը։

Այսպիսով, կրտսեր դպրոցական տարիքում ուսումնական գործունեությունը դիտարկվում է որպես դրդող ուժ և, համարվելով առաջատար գործունեություն, նպաստում է սովորողների գիտելիքների, կարողությունների և արժեքային համակարգի ձևավորմանը։

**1.3. Կրտսեր դպրոցական տարիքի ուսումնական գործունեության շարժառիթները,դրանց ձևավորման գործոնները**

*Դրդապատճառը (*լատիներենից «շարժել») աշակերտների ակտիվ իմացական, ճանաչողական գործունեության խթանման ողջ գործընթացն է։ Դրդապատճառ ասելով հասկանում ենք մարդու վարքը որոշող շարժիչ ուժերը։ Անհատի վարքը միշտ մոտիվացված է կամ ներքին մղումներով, կամ արտաքին խթաններով: Ցանկացած գործունեություն իրականացնելիս առաջանում են մի շարք հարցեր ,ինչպիսիք են ՝ *ինչպիսի՞ պայմաններում անհատը կարող է լավ կատարել ուրիշի կողմից առաջադրված գործողությունը, ինչպե՞ս են առաջանում համապատասխան շարժառիթները։* Այսպիսով, նեղ իմաստով դրդապատճառն կարելի է բնորոշել որպեսորևէ մեկին պատճառաբանված գործողության դրդելու գործընթաց: Այն կարող է իրականացվել անհատների ու մարդկային խմբերի նկատմամբ, որոնք իրենց գործունեությամբ մասնակցում են որևէ աշխատանքի: Կամ` դրդապատճառը դա, արտաքին և ներքին գործոնների համալիր ազդեցությամբ որոշվող, մարդու կողմից գիտակցաբար ընտրված այս կամ այն տիպի գործելաձև է: Այստեղ անհատը, նրա նպատակներն ու պահանջմունքները, որը նա ի զորու է իրականացնել միայն աշխատանքի միջոցով ,մեծ տեղ և դեր է հատկացվում:

Ըստ տեսակի ուսումնական շարժառիթները լինում են ***սոցիալական և ճանաչողական։***

***Սոցիալականշարժառիթներից*** են՝ հասարակության մեջ ինքնահաստատվելու, սեփական սոցիալական կարգավիճակն ամրապնդելու, ընկերների կողմից ընդունվելու երեխայի ձգտումը և այլն։

***Ճանաչողական շարժառիթներից*** են՝ ուսուցման գործընթացից երեխայի՝ հաճույք ստանալու ձգտումը, նոր ուսումնական առարկաներ ուսումնասիրելու, նոր գիտելիքներ ձեռք բերելու ցանկությունը և այլն։

Կրտսեր դպրոցականների ուսումնական շարժառիթները կարող են լինել ինչպես ***դրական***, այնպես էլ ***բացասական***։

***Դրականշարժառիթներից են՝***ինքնահաստատվելու ցանկությունը ,պարտքի և պատասխանատվության զգացումը, գիտելիքների նկատմամբ կայուն ձգտումը ,բարձր գնահատական ստանալու ցանկությունը ,ուսուցչի և ծնողների կողմից խրախուսանքի արժանանալու ցանկությունը:

***Բացասական շարժառիթներից*** ***՝*** սովորել չցանկանալը (ծուլությունը), սովորել չկարողանալը (ընդունակությունների պակասը), տարեկիցների, ընտանիքի բացասական ազդեցությունը, ընտանեկան անբարենպաստ միջավայրը, ուսման մեջ հետ մնալը, անկարգապահությունը (անկազմակերպվածությունը), սոցիալական անբարենպաստ հարաբերություններ:

1-2-րդ դասարանների աշակերտները հիմնականում պատասխանում են. «Իմ բոլոր ընկերներն էլ գնում են դպրոց, *«Ընկերներիս հետ լինել ինձ դուր է գալիս» «Ուզում եմ բարձր գնահատականներ ստանալ, որ մայրիկս ինձ գովի» «Ուզում եմ 9-եր ստանալ, որ հայրիկս ինձ հեծանիվ գնի »* և այլն։ Այլ էր 3-րդ և 4-րդ դասարաններում նույն հարցերին սովորողների տված պատասխանները. *«Ես սովորում եմ, որ հայրիկիս պես լավ իրավաբան դառնամ» «Ինձ շատ են դուր գալիս մեր ուսուցչուհիները», «Ես սովորում եմ, որ լավ մարդ դառնամ,», «Ես սովորում եմ, որ շատ բան իմանամ»* և այլն։

Սրանից կարող ենք ասել ,որ ուսումնառության հանդեպ կրտսեր դպրոցականների շարժառիթներիձևավորման բարենպաստ և անբարենպաստ պայմանները։

***Բարենպաստ պայմաններից են՝*** նոր զգացողությունների ձգտումը, դրական վերարերմունքը դպրոցի հանդեպ, վստահությունն ու սերը ուսուցչի նկատմամբ հետաքրքրասիրությունը,

***Անբարենպաստ պայմաններից են.***՝չձևավորված ուշադրությունը և կամքը, անկայուն հետաքրքրությունները, ընտանեկան անբարենպաստ պայմանները, դպրոցին նախապատրաստված չլինելը և այլն:

Կրտսեր դպրոցականին առաջին հերթին անհրաժեշտ է նախապատրաստել և տրամադրել սովորելու՝ հաշվի առնելով հետևյալ կանոնները.

• Ձգտել հասկանալ երեխաներին, հաշվի առնել նրանց ցանկությունները։

• Բարենպաստ պայմաններ ստեղծել նոր ցանկությունների ձևավորման համար։

• Մշտապես ներկայացնել դրական օրինակներ։

• Զրուցել այն ամենի մասին, ինչ հետաքրքրում է սովորողներին։

• Խրախուսել դասարանում ճանաչվելու և ընդունվելու երեխաների ձգտումը։

Այսպիսով, կրտսեր դպրոցական տարիքում ուսումնական գործընթացի խթան են հանդիսանում ուսումնական դրդապատճառները, որոնք նպաստում են սովորողների շարժառիթները, ունեն զգայական ձևավորման գործառույթ, անձնական նշանակություն են տալիս նպատակներին, գործողություններին և դրանց բովանդակությանը:

**1.4. Գնահատականը որպես ուսումնական գործունեության բաղադրիչ,դրա ազդեցությունը իմացական շարժառիթների ձևավորման գործընթացում**

Բոլոր ժամանակներում էլ մտածողներին հուզել են մատաղ սերնդի լավագույն կրթության, այն արդյունավետ նախապատրաստման և իրականացման հիմնախնդիրները: Անձի հոգեբանական, բարոյական, մտավոր, ֆիզիկական առողջության պահպանումը կրթական գործընթացում ներկայիցառաջնային խնդիրներից է:Անհրաժեշտ է քննության առնել մասնավորապես «գնահատականը»` որպես կարևոր գործոն անձի զարգացման համար:

Գնահատականը գնահատման արդյունքն է, դրա համար տարբերակել «գնահատում», «գնահատական» հասկացությունները: «Գնահատել» նշանակում է արժևորել, որակել, կարծիք հայտնել, իսկ «գնահատականը» նիշ է, թիվ, սահման, մակարդակ: Թվանշանը գնահատականի հստակ արտահայտությունն է և աշակերտների գիտելիքների մակարդակի չափանիշն՝ սահմանված պետական ձևաչափերով: Թվանշանը բխում է գնահատումից, և այդ իսկ պատճառով գնահատումը պետք է ուղղորդի թվանշանին, այլ ոչ թե հակառակը»[19]:

*Գնահատման հիմնական նպատակն է սովորողի գիտելիքների մակարդակի, կարողությունների ու հմտությունների տիրապետման ստուգումը, արժեքային որակների ձևավորման ապահովումը և դրանց հիման վրա ուսումնական գործընթացի արդյունավետության, ուսումնական որակի բացահայտումն ու վերահսկումը:*

Գնահատականի դերն արժևորման մակարդակով աշակերտի նկատմամբ վերաբերմունք ստեղծելն է: Գնահատականը կարող է լինել ինչ-որ չափ օբյեկտիվ, հիմնավորված, թափանցիկ, արդարացի, կարող է լինել նաև խիստ սուբյեկտիվ:Մարդկային գործոնը, նրա աշխարհայացքն ու սուբյեկտայնությունը մշտապես առկա են, հետևաբար գնահատականները հարաբերական են: Գնահատելու համար անհրաժեշտ է նաև տիրապետել այդ արվեստին:

Արդի դպրոցում գործում է գնահատման «10» միավորային համակարգը,որտեղ դրական են համարվում 4-10 միավորները. 10-ը՝ բացառիկ, 9-ը՝ գերազանց, 8-ը՝ շատ լավ, 7-ը՝ լավ, 6-ը՝ միջինից բարձր, 5-ը՝ միջին, 4-ը՝ բավարար, 3-ը՝ անբավարար, 2-ը՝ վատ, 1-ը՝ շատ վատ։ Հաճախ, բացի թվանշանից, ուսուցիչը կիրառում է խոսքային գնահատումները՝, «Ապրե՛ս», «Կարող էիր ավելի լավ պատասխանել», «Այսօր լավ չես աշխատում» և այլն։ Գնահատման միջոց Է նաև օրագրում աշակերտի ստացած թվանշանի, հաճախ նաև՝ ծնողներին ուղղված երկտողը։

Առաջին դասարանում ընթացիկ և ամփոփիչ գնահատականներ չեն նշանակվում,այլիրականացվում է խոսքային բնութագրման միջոցով, իսկ տարվա վերջում գրանցվում է սովորողի աճի բնութագիրը։

Ընթացիկ գնահատումը լինում է երկու ձևի՝

1.*Ուսուցանող (ձևավորող) գնահատում*,որն իրականացվում է առանց գնահատականը գրանցելու՝ ուղեկցվելով առաջադրանքի կատարման վերաբերյալ աշակերտին ուղղված մեկնաբանություններով, դիտողություններով, հետադարձ կապի ապահովմամբ։ Ուսուցանող գնահատման համար երաշխավորվում են աշխատանքի հետևյալ տեսակներր՝ տնային աշխատանք, ինքնուրույն աշխատանք, գործնական աշխատանք, խմբային աշխատանք, հայտորոշիչ թեստ.

2. *Միավորային գնահատում* երաշխավորվում են ստուգման հետևյալ տեսակները՝ բանավոր հարցում, թեմատիկ գրավոր աշխատանք, կիսամյակային ամփոփիչ աշխատանք, գործնական աշխատանք։

Գնահատումը ուսուցչից պահանջում է հստակ պատկերացում ունենալ իր սաների անձնային, հոգեբանական, սոցիալական առանձնահատկությունների մասին:Սակայն գնահատման համակարգը ոչ միայն պետք է ուսուցչին, ծնողին, հասարակությանը՝ տեղեկույթ հաղոդողին՝ բացահայտելու համար սովորողի զարգացման ընթացքը, այլև էական նշանակություն ունի հենց իր՝ սովորողի համար։

Այսպիսով, գնահատականը ուսումնական գործընթացի բաղկացուցիչ մասն է համարվում, և գնահատումը սովորողի ստեղծագործական գործունեության, ձգտումնեիի բառացի որակավորումն է։

**ԳԼՈՒԽ 2.ԿՐՏՍԵՐ ԴՊՐՈՑԱԿԱՆ ՏԱՐԻՔՈՒՄ ԻՄԱՑԱԿԱՆ ՇԱՐԺԱՌԻԹՆԵՐԻ ՁԵՎԱՎՈՐՄԱՆ ԳՈՐԾՈՒՄ ՈՒՍՈՒՄՆԱԿԱՆ ԳՆԱՀԱՏԱԿԱՆԻ ԱԶԴԵՑՈՒԹՅՈՒՆԸ ԲԱՑԱՀԱՅՏՈՂ ՀԵՏԱԶՈՏՈՒԹՅՈՒՆ**

# **2.1. Հետազոտության ընտրակազմը, մեթոդների ընտրությունը**

*Հետազոտության նպատակն է*` պարզել կրտսեր դպրոցական տարիքում իմացական շարժառիթների ձևավորման գործում ինչպիսին է ուսումնական գնահատականի ազդեցությունը, և, նպատակին հասնելու համար. *առաջադրվել է հետևյալ խնդիրը՝* բացահայտել կրտսեր դպրոցական տարիքում ուսումնական գնահատականի, առաջադիմությանև իմացական շարժառիթների միջև հարաբերակցային կապերը: Հետազոտությունը ընթացել է հետևյալ փուլերով.

***1-ին փուլ.*** որոշվել են հետազոտության անցկացման վայրը և ընտրակազմը, համաձայնեցվել է աշխատանքների իրականացման ժամանակացույցը,որոշվել են այն մեթոդիկաներն, որոնց միջոցով պետք է իրականացվի հետազոտական աշխատանքը: ***2-րդ փուլ.***համապատասխան մեթոդներովիրականացվել է հետազոտությունը և կատարվել է արդյունքների քանակական, որակական վերլուծություն:

**Հետազոտության մեթոդիակներն են** .

1.Հարցարան աշակերտների համար։

2.Ե.Պ.Իլին ևՆ.Ա. Կուրդուկովա «Կենտրոնանալ նշանի վրա» մեթոդիկա ։

3.Ե.Պ.Իլին ևՆ.Ա. Կուրդուկովա «Կենտրոնանալ գիտելիքների ձեռքբերման վրա» մեթոդիկա։

**1.Հարցարան աշակերտների համար**

Աշակերտների նախնական գիտելքիների, դիրքորոշումների վերաբերյալ պատկերացում կազմելու համար անցկացրեցինք հարցում աշակերտների հետ,որի նպատակն է բացահայտել, թե, ըստ իրենց, որն է ուսումնական գործընթացի բացասական և դրական կողմերը (ներառյալ գնահատման կողմը):

Հրացումն անցկացվել է անկետավորման միջոցով: Հարցարանը բաղկացած է 8 հարցից (*տե՛ս հավելված 1*): Այսպիսով արդյունքները վերլուծելիս ունեցանք հետևյալ տվյալները:

**Հարց 1-ինը** ցույց է տալիս երեխայի իրազեկությունը դպրոցի կարևորության մասին: Պատասխանների վերլուծությունը ցույց տվեց, որ հարցվածների 52,6%-ը (20 հոգի) տեղյակ է կրթության անհրաժեշտության մասին, նրանք դպրոց են գնում *«գիտելիքներ ստանալու համար», «շրջապատող աշխարհին ծանոթանալու համար», «կարդալ և գրել սովորելու համար»:* 38,6%-ը (14 հոգի) այն աշակերտներն են, ովքեր հասկանում են գիտելիքի, կրթության դերը, սակայն դպրոց են գնում և ուսումնական գործընթացը իրականցնում են որևէ գնահատական ստանալու համար։ Աշակերտների 10,5%-ը (4 հոգի) չի պատասխանել հարցին:

**2-րդ և 3-րդ հարցերը** որոշում են աշակերտների պահանջները ուսուցչի նկատմամբ, ցույց են տալիս ուսուցչի վարքի դրական և բացասական կողմերը:

**Հարց 2-րդը** թույլ է տալիս մեզ որոշել այն հիմնական հատկությունները, որոնք պետք է ունենա ուսուցիչը և որն ունի նրանց ուսուցիչը։ 26,3%ը (10 հոգի) նշել է, որ իրենց ուսուցիչը իրենց դուր է գալիս և՛ որպես մարդ և՛ որպես ուսուցիչ։ 26,3%-ը (10 հոգի) առանձնսցրել է հատկապես ուսուցչի գնահատող գործունեության հետ կապված որակներ, այսինքն արդարացի է գնահատում իրենց աշխատսնքը, թե ՝չէ։ 26,3%ը (10 հոգի) առանձնացրել են ուսուցչի վարքը: Աշակերտների 21%ը(8 հոգի) չի պատասխանել հարցին:

**3-րդ հարցի** պատասխանները թույլ են տալիս հաստատել բացասական որակներ, որոնք բնորոշ են ուսուցչին ժամանակակից դպրոցում: Ուսուցչի անձնական որակները, որոնց օգնությամբ ուսուցիչը կարգապահություն է պահպանում դասարանում ՝ հոգեբանորեն ազդելով աշակերտների վրա, ցույց է տվել աշակերտների 31,5% ը (12 հոգի) Երեխաները չեն սիրում, երբ ուսուցիչը «*ծեծում է», «անպատվում է», «գոռում» է, նրանք չեն սիրում «չար» ուսուցչին: Դ*ասընթացի կազմակերպման հետ կապված դժգոհությունը ցույց է տվել աշակերտների 13%-ը (5 հոգի): Աշակերտների 15,7%-ը (6 հոգի) նշել է, որ ուսուցիչները գնահատում են իրենց գործունեությունը, մասնավորապես, նրանք չեն սիրում, երբ ուսուցիչը ցածր գնահատական է նշանակում: Աշակերտների 39,4%-ը (15 հոգի) չի պատասխանել հարցին:

**4-րդ հարցի** պատասխանների վերլուծությունը թույլ է տալիս բացահայտել, թե աշակերտները դպրոցում սովորելու ինչն են սիրում: Այսպիսով, հարցվածներից 73,6% ը(28 հոգի) անվանել է իր նախընտրած առարկաները: Նրանք աշակերտներ են, ովքեր վայելում են բոլոր առարկաները: Այսպիսով, երեխաները հաճույք են ստանում սովորելուց։ Նրանք հետաքրքրված են ցանկացած առարկայով: Միևնույն ժամանակ 26,3-% ը (10 հոգի) այն աշակերտներն են, ովքեր սիրում են դպրոցը ոչ թե տրամադրված գիտելիքների, այլ դասարանից դուրս կատարվածի համար: Աշակերտները նշում են. «Ինձ դուր է գալիս դպրոցը, քանի որ այնտեղ շատ ընկերներ ունեմ» և «Դպրոցում ես սիրում եմ ընդմիջումներ անել» ևայլն։

**5-րդ, 6-րդ և 7-րդ հարցերը** բացահայտում են ուսման բացասական կողմերը, սովորելու դժկամության պատճառները: 6-րդ հարցը սահմանում է այն առարկաները, որոնք երեխաներն ամենաշատը չեն սիրում, իսկ 7-րդ հարցը բացահայտում է այն պատճառը, թե ինչու աշակերտները չեն ցանկանում սովորել այս կամ այն առարկան: Հարցվածների չենսիրում մտավոր աշխատանք պահանջող առարկաներ (ռուսերեն, մաթեմատիկա): Դրանցից աշակերտների 34,2%-ը (13 հոգի) օտար լեզուն անվանել է չսիրված առարկա ՝ արդարացնելով այն փաստը, որ դա «դժվար» է, «շատ տնային առաջադրանքներ», «պետք է շատ գրել», «բարդ առաջադրանքներ», իսկ 21% (8 հոգի)աշակերտներ են, ովքեր անվանել են մաթեմատիկա ՝ պնդելով, որ «շատ բարդ առաջադրանքների կատարում»: Կերպարվեստ և Երաժշտություն առարակաները նշել են հարցվածների 21%-ը (8 հոգի): Դրանցից աշակերտների մեծ մասը չի սիրում Երաժշտություն, քանի որ «Ես ամեն անգամ պետք է երգեմ», և «Ես չեմ սիրում երգել», կամ չեն սիրում Կերպարվեստ, քանի որ «Ես չեմ կարող նկար նկարել, և այդ պատճառով ես ստանում եմ ցածր գնահատական»: Ընթերցանություն և անգիր պահանջող առարկաները չեն հավանում 3ա դասարանի աշակերտների 23,6%-ը (9 հոգի)՝ բացատրելով նրանց հակակրանքը այն փաստով, որ նրանք ստիպված են «շատ բան կարդալ» և «շատ բան սովորել»: Այսպիսով, կարող ենք փաստել, որ առարկայի նկատմամբ բացասական վերաբերմունքն առաջացնում է հենց ուսուցիչը, ուսումնական գործընթացի նրա կազմակերպումը, նյութի ներկայացումը, գնահատման համակարգը:

**8-րդ հարցը** սահմանում է ուսման գործընթացի պահանջները, ուսման գործընթացը փոխելու ցանկությունները: Հարցվածների 23,6%-ը (9 հոգի) նշել է ուսուցչի փոփոխությունները: Աշակերտները ցանկանում են տեսնել «լավ», «բարի» ուսուցիչ, ով «դասավանդելու է այնպես, ինչպես պետք է», բայց միևնույն ժամանակ ուսուցիչը պետք է լինի «խիստ», «արագ և օգնի սովորել և ձեռք բերել նոր գիտելիքներ»։ Աշակերտների 26,3% ը (105 հոգի) առաջարկեցին «դասը 15 րոպե ավելի երկարացնել», «ստիպեք ինձ ավելին կարդալ»: Հարցվածների 28,9% ը(11 հոգի) նշել է իրենց մեջ փոփոխություններ պետք է կատարի յուրաքանչյուր աշակերտ: Նրանք գրել են, որ բոլորը կսովորեն, եթե «կարևորեն գիտելիքի և ուսման դերը», «լսեն ուսուցչին»: Չեն պատասխանել հարցին 8 աշակերտ՝ 21%:

Այսպիսով, ամփոփելով հարցման արդյունքները, կարող ենք եզրակացնել. 3 և 4 դասարաններում կան աշակերտներ ,որոնց համար գնահատականը առաջնային դեր էխաղում: Շատ աշակերտների համար գնահատումը, վերահսկողությունը և մեկնաբանությունները տհաճ իրավիճակներ են ստեղծում, որոնք հակակրանք են առաջացնում առարկայի նկատմամբ: Ինչպես նաև կան աշակերտներ,ովքեր դպրոց են գնում հենց գիտելիքներ ձեռք բերելու համար: Աշակերտների 13%-ը(8 հոգի) չի պատասխանել հարցին:

**2.Ե.Պ.Իլին ևՆ.Ա. Կուրդուկովա «Կենտրոնանալ նշանի վրա»**

Մեթոդիկան պարզում է, ուսումնական գործունեության ընթացքում կրստեր դպրոցական տարիքի երեխաների միտվածությունը գնահատական ստանալուն (*տե՛ս հավելված 2*)։ Արդյունքների վերլուծությունը ներկայացված է *գծապատկեր 2-ում:*

Արդյունքներն ամփոփելով պարզ դարձավ, որ 3և 4դասարաններում հետազոտվող 38 աշակերտներից 39,4%ին բնորոշ է ուսումնական գնահատականից կախվածության բարձր մակարդակ, այսինքն 15 երեխա հավաքել է 8-ից բարձր միավոր։ Ըստ որի այս աշակերտների համար գնահատականը և կոնկրետ թվանշանը ունեն մեծ ազդեցություն և նրանք ուսումնական գործընթացն իրականացնում են նպատակ ունենալով ստանալ այս կամ այն գնահատականը։ Կրտսեր դպրոցականներից 36,8%-ին բնորոշ է ուսումնական գնահատակսնից կախվածության միջին մակարդակ, այսինքն հետազոտվող աշակերտներից 14-ը ուսումնակսն գործընթացն իրականացնում է ոչ թե հենց միայն գնահատականստանալու համար, այլ նաև անհրաժեշտ գիտելիքները ստանալու համար։ Եվ դասսրանի մյուս աշակերտներին բնորոշ է գնահատականից կախվածությսն ցածր մակարդակ, այսինքն նրանց համար այս կան այն գնահատական ստանալը այդքան էլ մեծ նշանակություն չունի և նրանց ավելի շատ կարևորում են գիտելիքները։ Այդ աշակերտները կազմում են 23,6%-ը, այսինքն 9 աշակերտ։

**3.Ե.Պ.Իլին ևՆ.Ա. Կուրդուկովա «Կենտրոնանալ գիտելիքների ձեռքբերման վրա» մեթոդիկա**

Մեթոդիկան բացահայտում է կրտսեր դպրոցական տարիքի երեխաների գիտելիքներ ստանալու դրդապատճառի աստիճանը (*տե՛ս հավելված 3*)։

Արդյունքներն ամփոփելով պարզ դարձավ որ 3և 4դասարաններում հետազոտվող 38 աշակերտներից 47,3%-ին բնորոշ է ուսումնական գիտելիքների վրա կենտրոնացվածության բարձր մակարդակ, այսինքն 18 երեխա հավաքել է 8-ից բարձր միավոր։Ըստ որի այս աշակերտների համար գիտելիքը և կրթությունը ունեն մեծ ազդեցություն և նրանք ուսումնական գործընթացն իրականացնում են նպատակ ունենալով կուտակել գիտելիքների մեծ պաշար։ Կրտսեր դպրոցականներից 34,2%-ին բնորոշ է ուսումնական գիտելիքների վրա կենտրոնացվածության միջին մակարդակ

Այսինքն հետազոտվող աշակերտներից 13-ը ուսումնակսն գործընթացն իրականացնում է ոչ թե հենց միայն գիտելքիներ ձեռք բերելու համար, այլ նաև գնահատականներ ստանալու համար։ Աշակերտներից 7-ին, այսինքն դասարանի աշակերտներից 18,4%-ին բնորոշ է ուսումնական գիտելիքներից կախվածության ցածր մակարդակ, այսինքն նրանց համար ուսումնական գնահատականն ավելի կսրևոր է քան ստացած գիտելիքները։

**Աշակերտների ուսումնական առաջադիմության մակարդակի բացահայտում**

3և 4 դասարանների աշակերտների 1-ին կիսամյակի առաջադիմության վերաբերյալ ամփոփաթերթը (*տե՛ս հավելված 6*) հնարավորություն տվեց պարզել, որաշակերտներից 17-ը հարվածայիններ են, որը կազմում է 44,7%-ը: Աշակերտների 36,8%-ը գերազանց են սովորում, այսինքն 38 աշակերտից 14-ը։

Եվ միայն 7-ը միջակ են, ինչը կազմում է 18,4%-ը։ 3աշակերտների առաջադիմությունը կազմում էր 100%, իսկ որակը՝ 90%։ 4 դասարանում աշակերտների առաջադիմությունը կազմում էր 100%, իսկ որակը 76,4%։

**Աշակերտների ուսումնական առաջադիմության և իմացական շարժատիթների միջև հարաբերակցային կապերի բացահայտում**

*(3և 4 դասարան)*

***Գծապատկեր 7.*** Աշակերտների ուսումնական առաջադիմության ու իմացականշարժառիթների միջև հարաբերակցային կապերը

Ուսումնական գնահատականի ազդեցությունը իմացական շարժառիթների վրա բացահայտելու համար համեմատական վերլուծության ենք ենթարկել աշակերտների*ուսումնական առաջադիմության, Լուսկանովայի* «*Դպրոցական մոտիվացիայի բացահայտման» մեթոդիկայի, Ե.Պ.Իլինի և Ն.Ա. Կուրդուկովայի* «*Կենտրոնանալ գիտելիքների ձեռքբերման վրա» և* «*Կենտրոնանալ նշանի վրա» մեթոդիկաների* հետազոտական տվյալները։Արդյունքում ունեցանք հետևյալ պատկերը. 38 աշակերտներից բարձր առաջադիմություն ունեին(գերազանցիկ էին)14 աշակերտ (36,8%), որոնցից 10 աշակերտ ՝ 71,4%-ը առանձնանում է դպրոցական մոտիվացիայի բարձր աստիճանով, ուսումնական գնահատականից կախվածության միջին մակարդակով և գիտելիքների ձեռքբերման վրա կենտրոնացվածության բարձր մակարդակով, 2 աշակերտ՝ 14,2%-ը ունեին դպրոցական լավ մոտիվացիա, ուսումնական գնահատանից կախվածության ցածր մակարդակ, գիտելիքների ձեռքբերման վրա կենտրոնացվածության բարձր մակարդակ, մնացած 2 աշակերտները՝14,2%-ը առանձնանում էին դպրոցի նկատմամբ դրական վերաբերմունքով, ուսումնական գնահատականից կախվածության բարձր մակարդակով, գիտելիքների ձեռքբերման վրա կենտրոնացվածության բարձր մակարդակով։

Վերլուծությունը կատարելով հարվածային սովորող աշակերտների շրջանում, որոնք 17-ն էին (44,7%), ունեցանք հետևյալ պատկերը. 10 աշակերտ՝ 58,8%\_ը առանձնանում էին դպրոցական լավ մոտիվացիայով,ուսումնական գնահատականից կախվածության բարձր մակարդակով և գիտելիքների ձեռքբերման վրա կենտրոնացվածության միջին մակարդակով, 4 աշակերտ՝23,5%\_ը ունեին դրական վերաբերմունք դպրոցի նկատմամբ, ուսումնական գնահատականից կախվածության ցածր մակարդակ, գիտելիքների ձեռքբերման վրա կենտրոնացվածության բարձր մակարդակ և 3 աշակերտ՝21,4%\_ը դպրոցական ցածր մոտիվացիա,ուսումնական գնահատականից կախվածության ցածր մակարդակ, գիտելիքների ձեռքբերման վրա կենտրոնացվածության միջին մակարդակ։

Եվ վերլուծությունը կատարելով միջակ սովորողների շրջանում ,որոնք 7\_ն էին (18,4%) ստացանք հետևյալ պատկերը.4 աշակերտ 57,1%\_ը առանձնանում էին դպրոցական ցածր մոտիվացիայով, ուսումնական գնահատականից կախվածության միջին մակարդակով և գիտելիքների ձեռքբերման վրա կենտրոնացվածության ցածր մակարդակով, 3 աշակերտ՝42,8%\_ը՝ առանձնանում էին դպրոցական դեզադապտացիայով, ուսումնական գնահատականից կախվածության բարձր մակարդակով, գիտելիքների ձեռքբերման վրա կենտրոնացվածության ցածր մակարդակով։

Ամփոփելով կարող ենք ասել, որ ինչքան բարձր է երեխաների ուսումնական գնահատականը, այնքան բարձր է մոտիվացիան, մեծ է երեխաների դրական վերաբերմունքը դպրոցի նկատմամբ, բարձր մակարդակի վրա է գտնվում գիտելիքների ձեռքբերման վրա կենտրոնացվածությունը և ցածր մակարդակի վրա է գտնվում գնահատականից կախվածությունը։ Այն աշակերտները, ովքեր հաջողությամբ հաղթահարում են կրթական գործունեության ընթացքում իրենց առջև դրված խնդիրները, ունենում են մեծ ճանաչողական շարժառիթ։ Սակայն կրթական գործունեության ընթացքում, այն երեխաները, ովքեր դպրոց են գնում ոչ թե սովորելու, այլ ընկերների համար, ովքեր չեն կարողանում հաղթահարել ուսումնական խնդիրները ունենում են դպրոցական դեզադապտացիա, համապատասխանաբար ունենում են գնահատականից կախվածության բարձր մակարդակ և գիտելիքների ձեռքբերման վրա կենտրոնացվածության ցածր մակարդսկ։Այսպիսով, կարող ենք փաստել, որ ուսումնական գնահատականը և իմացական շարժառիթները գտնվում են սերտ հարաբերակցային կապերի մեջ։

**Եզրակացություններ**

Ելնելով հիմնախնդրին վերաբերող հոգեբանամանկավարժական գրականության ուսումնասիրությունից և կատարած փորձարարական հետազոտության արդյունքների վերլուծությունից՝ կարող ենք ներկայացնել հետևյալ **եզրակացությունները**.

1. Կրտսեր դպրոցական տարիքը,ըստ Լ.Ս.Վիգոտսկու, Դ.Էլկոնինի, Ա.Լևոնտևի, Լ.Բոժովիչի և այլոց, առանձնանում է ֆիզիական և հոգեկան զարգացման ընթացքով,սոցիալական նոր կարգավիճակով և խաղից դեպի ուսումը փոխվող առաջատար գործունեությամբ,որոնք նպաստում են հոգեկան հիմնական գործընթացների ,անձնային հատկանիշներիձևավորմանը:
2. Կրտսեր դպրոցական տարիքում,ինչպես նշել ենԱ. Ն. Լեոնտևը, Ղ Գ. Անանևը, Դ. Բ. Էլկոնինը, Լ. Ի. Բոժովիչը, և ուրիշներ ուսումնական գործունեության արդյունավետության հիմքում ընկած են ուսումնական շարժառիթները, որոնք , որպես իմացական ,ճանաչողական գործունեության խթաններ, ապահովում են սովորողների գնահատման ,ուղղորդման և վերահսկողության գործառույթների իրականացումը։
3. Մի շարք մանկավարժներ, հոգեբաններ՝ Շ.Ա.Ամոնաշվիլին,Վ.Ա.Սուխոմլինսկին և ուրիշներ, ընդգծել են գնահատականը որպես ուսումնական գործունեության գլխավոր բաղադրիչ, որն ունի մեծ ազդեցություն իմացական շարժառիթների ձևավորման գործընթացում և նպաստում է երեխայի իմացական շարժառիթների խթանմանը, նրա ինքնաճանաչման, ինքնադրսևորման, համակողմանի ու ներդաշնակ զարգացման ապահովմանը, կենսակերպի հիմքերի ձևավորմանն ու զարգացմանը։
4. Փորձարարական հետազոտության արդյունքների վերլուծությունը թույլ տվեց հաստատել, որ ուսումնական ադեկտվատ գնահատականի և իմացական շարժառինթերի միջև առկա է ուղիղ հարաբերակցական կապ: Մասնավորապես ՝

* Ուսումնական ադեկտվատ գնահատականը թողնում է մեծ ազդեցություն երեխաների առաջադիմության վրա:
* Ուսումնական ադեկտվատ գնահատականը ապահովում է գիտելիքների ձեռքբերման վրա կենտրոնացվածությունը։Մեր կողմից կատարված մեթոդիկաների արդյունքների վերլուծությունը ցույց տվեց ,որ եթե աշակերտների գնահատականից կախվածությունը ցածր է ,ապա, մեծամասամբ,մեծ է գիտելիքների ձեռքբերման վրա կենտրոնացվածությունը։ Մասնավորապես գնահատականից կախվածության և գիտելիքների ձեռքբերման վրա կենտրոնացվածության համեմատությունը ցույց է տալիս ,որ աշակերտների մեծամասնությանը բնորոշ է ուսումնական գնահատականից կախվածության ցածր կամ միջին մակարդակ, գիտելիքների ձեռքբերման վրա կենտրոնացվածության բարձր մակարդակ, կամ, ընդհակառակը, ուսումնական գնահատականից կախվածության բարձր մակարդակ ,գիտելիքների ձեռքբերման վրա կենտրոնացվածության միջին կամ ցածր մակարդակ։ Այսինքն կարող ենք փաստել ,որ դրանք համապատասխանաբար ազդում են միմյանց վրա, և այդ ամենը կարգավորվում է իմացական շարժառիթների միջոցով։
* Ուսումնական գնահատականը ազդում է ծնող-երեխա,ծնող-ուսուցիչ, աշակերտ- ուսուցիչ հարաբերությունների վրա։Ուսումնասիրությունները ցույց տվեցին, որ տարրական դասարանի երեխաների հետ աշխատելիս հաջողության գրավականն է հանդիսանում *ուսուցիչ-աշակերտ-ծնող* համագործակցական եռանկյունին: Իսկ ուսումնական գնահատականի ազդեցությունը պետք է լինի այնքան ադեկտվատ և համապատասխան ,որ ապահովվի *ծնող-երեխա-ուսուցիչ* համագործակցական կապը:

Ուսումնական գնահատականը ունի մեծ ազդեցություն ուսումնական գործընթացն իրականացնելու ժամանակ և կարող է ունենալ ինչպես դրական , այնպես էլ բացասական ազդեցություն կրթական գործունեությունն իրականացնելիս։

**Օգտագործված գրականության ցանկ**

1. Բալյան Ա.Ա. **<<**Մանկավարժական հոգեբանության հարցեր. **>>**, Եր. 1983 **:**

1. Բալյան **Ա.Ա.**Աշակերտների ճանաչողական պահանջմունքները ձ դրանց ձևավորման ուղիները, Եր.,1982,

1. Թունյան Ջ., Երիցյան Լ.< <<Կրտսեր դպրոցական հոգեբանություն>> ,Եր 2013 , 287 էջ

1. ՊետրովսկիԱ .Վ., <<Ընդհանուր հոգեբանություն >>, Երևան1977,.<<Լույս>> հրատարակչություն ,էջ 391:

1. Սարգսյան Ա.. <<Երեխայի հոգեբանական պատրաստվածությունը դպրոցական ոսւուցմանը>> ,Եր., 1995
2. Սերգեյ Արզումանյան, Հոգեբանություն, Երևան, 2003, 106 էջ:

1. Ананьев Б.Г. Психология педагогической оценки. – СП-б.: Наука, 1997
2. Амонашвили Ш.А. Обучение. Оценка. Отметка. М., 1980.
3. Асеев В.Г. Возрастная психология. Иркутск. 1989,184 *с.*
4. Божович Е.Д. Процесс учения: Контроль. Диагностика. Коррекция. Оценка. - М., 2003

1. Гордеева Т., Психология мотивации достижения, Москва, 2006, 333с

**Ինտերնետային կայքեր**

1. [https://](https://armineab.wordpress.com/2014/04/11/%D5%A4%D5%BA%D6%80%D5%B8%D6%81%D5%A1%D5%B0%D5%A1%D5%BD%D5%A1%D5%AF-%D5%A5%D6%80%D5%A5%D5%AD%D5%A1%D5%B5%D5%AB-%D5%A1%D5%B6%D5%B1%D5%AB-%D5%A6%D5%A1%D6%80%D5%A3%D5%A1%D6%81%D5%B4%D5%A1%D5%B6/)[armineab.wordpress.com/2014/04/11/%D5%A4%D5%BA%D6%80%D5%B8%D6%81%D5%A1%D5%B0%D5%A1%D5%BD%D5%A1%D5%AF-%D5%A5%D6%80%D5%A5%D5%AD%D5%A1%D5%B5%D5%AB-%D5%A1%D5%B6%D5%B1%D5%AB-%D5%A6%D5%A1%D6%80%D5%A3%D5%A1%D6%81%D5%B4%D5%A1%D5%B6/](https://armineab.wordpress.com/2014/04/11/%D5%A4%D5%BA%D6%80%D5%B8%D6%81%D5%A1%D5%B0%D5%A1%D5%BD%D5%A1%D5%AF-%D5%A5%D6%80%D5%A5%D5%AD%D5%A1%D5%B5%D5%AB-%D5%A1%D5%B6%D5%B1%D5%AB-%D5%A6%D5%A1%D6%80%D5%A3%D5%A1%D6%81%D5%B4%D5%A1%D5%B6/)
2. [https://](https://kuban-lyceum.ru/uchashchimsya-i-roditelyam/psikhologicheskie-osobennosti-detey-mladshego-shkolnogo-vozrasta.php)[kuban-lyceum.ru/uchashchimsya-i-roditelyam/psikhologicheskie-osobennosti-detey-mladshego-shkolnogo-vozrasta.php](https://kuban-lyceum.ru/uchashchimsya-i-roditelyam/psikhologicheskie-osobennosti-detey-mladshego-shkolnogo-vozrasta.php)
3. [https://](https://innostud.am/application/library/61279671.pdf)[innostud.am/application/library/61279671.pdf](https://innostud.am/application/library/61279671.pdf)
4. [https://](https://xreferat.com/77/2913-2-vozrastnye-osobennosti-sovremennyh-shkol-nikov.html)[xreferat.com/77/2913-2-vozrastnye-osobennosti-sovremennyh-shkol-nikov.html](https://xreferat.com/77/2913-2-vozrastnye-osobennosti-sovremennyh-shkol-nikov.html)

***Հավելված 1***

***Հարցարան աշակերտների համար:***

Տրվում են մի շարք հարցեր: Պատասխանում եննրանք ՝ համապատասխան վանդակում դնելով «+» («այո») կամ «» («ոչ») նշաններ:

1.Ինչու՞ ես դպրոց գնում:

2. Ի՞նչն եք սիրում ձեր ուսուցչի մեջ:

3. Ի՞նչը Ձեզ դուր չի գալիս ձեր ուսուցչի մեջ։

3. Ի՞նչն եք սիրում սովորելու մեջ:

5. Ի՞նչը ձեզ դուր չի գալիս սովորելու մեջ

6. Ո՞րն է ձեր ամենաչսիրած առարկան:

7. Ի՞նչը ձեզ դուր չի գալիս այդ առարկայից:

8. Ի՞նչ կանեիք, որ բոլորը լավ սովորեն։

***Պ.Իլին ևՆ.Ա. Կուրդուկովա* «*Կենտրոնանալ նշանի վրա» մեթոդիկա***

Տրվում են մի շարք հարցեր: Պատասխանում եննրանք ՝ համապատասխան վանդակում դնելով «+» («այո») կամ «» («ոչ») նշաններ:

**Հարցաշարի տեքստ**

| № | Առաջարկվող հարցեր | Այո /Ոչ |
| --- | --- | --- |
| 1 | Հիշու՞մ եք, երբ ստացաք ձեր դպրոցականառաջին 2ը: |  |
| 2 | Ձեզ անհանգստացնու՞մ է, որ ձեր գնահատականները մի փոքր ավելի ցածրն են, քան դասարանի մյուս աշակերտներինը: |  |
| 3 | Պատահո՞ւմ է, որ քննությունից առաջ ձեր սիրտը սկսում է ավելի արագ բաբախել: |  |
| 4 | Դուք կարմրում եք, երբ ձեզ ցածր գնահատական ​​եք նշանակում: |  |
| 5 | Եթե ​​շաբաթվա վերջին ցածր գնահատական ​​եք ստանում, հանգստյան օրը վատ տրամադրություն եքունենում : |  |
| 6 | Եթե ​​ձեզ երկար ժամանակ չեն կանչում, դա ձեզ անհանգստացնո՞ւմ է: |  |
| 7 | Ձեզ անհանգստացնո՞ւմ է, թե ինչպես են ձեր հասակակիցները արձագանքում ձեր գնահատականին: |  |
| 8 | Բարձրգնահատական ​​ստանալուց հետո նախապատրաստվո՞ւմ եք հաջորդ դասին, չնայած գիտեք, որ ամեն դեպքում ձեզ չեն հարցնի: |  |
| 9 | Դուք մտահոգված եք սպասո՞մ եք ձեր հարցմանը: |  |
| 10 | Հետաքրքրված կշարունակեի՞ք սովորել, եթե ընդհանրապես գնահատականներ չլինեին: |  |
| 11 | Կցանկանայի՞ք ձեզ հարցնել, եթե գիտե՞ք, որ ձեր պատասխանի համար ոչ մի գնահատական ​​չի տրվի: |  |
| 12 | Դասին գնահատական ​​ստանալուց հետո շարունակո՞ւմ եք ակտիվ աշխատել: |  |

**Արդյունքների մշակում**

Տրվում է 1 միավորհարցաշարի 19 –րդ հարցերին «այո» պատասխանելու և 1012-րդ հարցերին «ոչ» պատասխանելու դեպքում: Ընդհանուր միավորը հաշվարկվում է:

**Եզրակացություն**

Ինչքան շատ միավոր է հավաքվում, այնքան ավելի շատ է արտահայտվում աշակերտի ուշադրությունը գնահատականի վրա:

Այս մեթոդաբանության միավորների և «Կենտրոնանալ գիտելիքների ձեռքբերման վրա» մեթոդաբանության համեմատությունը ցույց է տալիս հաջողակ աշակերտի այս կամ այն ​​միտման գերակշռությունը ՝ գիտելիքի կամ գնահատականի:

***Ե.Պ.Իլին ևՆ.Ա. Կուրդուկովա*** «***Կենտրոնանալգիտելիքների ձեռքբերման վրա» մեթոդիկա***

**Հրահանգներ**

Տրված են մի շարք հարցեր՝զուգակցված պատասխաններով:Տրված երկու պատասխաններից ,դուք պետք է ընտրեք մեկը և հարցի կողքին նշել համապատասխան տարբերակը «**ա** կամ **բ** «

**Հարցաշարի տեքստը**

**1) Ցածր գնահատական ստանալով ՝ տուն գալուն պես դուք ՝**

*ա ) անմիջապես նստում եք դասերի ՝ կրկնելով վատ պատասխանածը*.

*Բ) նստում եք հեռուստացույց դիտելու կամ համակարգչով խաղալու, քանի որ գիտեք, որ ձեզ ամեն դեպքում չեն հարցնի*:

**2) Բարձր գնահատական ստանալուց հետո դուք ՝**

*ա) շարունակում եք բարեխղճորեն պատրաստվել հաջորդ դասին,*

*բ) մանրակրկիտ չեք պատրաստվում, քանի որ գիտեք, որ ձեզ ամեն դեպքում չեն հարցնի:*

**3) Պատահո՞ւմ է, որ դուք դժգոհ եք պատասխանից, այլ ոչ թե գնահատականից։**

*ա) այո,*

*բ) ոչ:*

**4) Ի՞նչն է ձեզ համար ուսումը։**

*ա ) նոր բաներ սովորելը,*

*բ) ծանրաբեռնված զբաղմունք*:

**5) Արդյո՞ք ձեր գնահատականները կախված են դասի պատրաստման մանրակրկիտությունից.**

*ա) այո*

*բ) ոչ:*

**6) Ցածր գնահատական ստանալուց հետո վերլուծո՞ւմ եք, թե ինչ սխալ եք գործել.**

*ա) այո*

*բ) ոչ:*

**7) Տնային առաջադրանքին պատրաստվելու ձեր ցանկությունը կախված է նրանից, թե արդյո՞ք դրանք գնահատվում են ։**

*ա) այո*

*բ) ոչ:*

**8) Արձակուրդներից հետո դուք հեշտությա՞մբ եք ներգրավվում ուսման մեջ.**

*ա) այո*

*բ) ոչ:*

**9) Ուրախ եք, որ դասեր չկան ուսուցչի հիվանդության պատճառով**.

*ա) այո*

*բ) ոչ:*

**10) Երբ դուք տեղափոխվում եք հաջորդ դասարան, ստանում եք նոր դասագրքեր, ձեզ հետաքրքրում է, թե ինչի մասին են դրանք.**

***ա) այո***

*բ) ոչ:*

**11) Ի՞նչ եք կարծում, ավելի լավ է սովորել թեհիվանդ լինել.**

*ա) սովորել,*

*բ) հիվանդ լինել:*

**12) Ինչն է ձեզ համար ավելի կարևոր.**

*ա) գնահատականները*

*բ) գիտելիքները*

**Արդյունքների վերլուծություն**

Ցանկացած հարցի յուրաքանրյուր պատասխանի համար տրվում է 1 միավոր:

**Հարցաշարի բանալին**

Գիտելիք ստանալու դրդապատճառը վկայում են 16, 811 հարցերի պատասխանները (ա) և 7 և 12 հարցերի պատասխանները (բ):

**Եզրակացություն**

Միավորների քանակը (0ից 12) ցույց է տալիս գիտելիքներ ստանալու դրդապատճառի աստիճանը։